(দিনাজপুর২৪) পাহাড়ি ঢল ও বন্যার পানিতে চট্টগ্রামে কয়েক লাখ মানুষ গত কয়েকদিন ধরে পানি বন্দী হয়ে পড়েছে। বাড়ি-ঘরে পানি ঢুকে পড়েছে। এতে বন্যা কবলিত এলাকার মানুষদের চরম দুর্ভোগ পোহাতে হচ্ছে। জেলার মধ্যে সাতকানিয়া ও চন্দনাইশ উপজেলায় বাড়ি-ঘর, রাস্তা-ঘাট ব্যাপকভাবে ক্ষতিগ্রস্ত হয়েছে। নদী ভাঙ্গনে কয়েকশত পরিবার গৃহহারা হয়েছে। নদীতে বিলীন হয়ে গেছে মসজিদ ও শিক্ষা প্রতিষ্ঠান দোকানপাট সহ নানান স্থাপনা। বন্যা কবলিত এলাকায় খাবার পানি সংকট দেখা দিয়েছে। জেলা প্রশাসন থেকে বন্যা কবলিত এলাকায় চাল ও নগদ অর্থ বিতরণ করা হয়েছে।তবে ত্রান প্রয়োজনের তুলনায় কম বলে ভূক্তভোগীদের পক্ষ থেকে অভিযোগ। জেলায় বন্যা পরিস্থিতি নিয়ে জেলা প্রশাসন উপজেলার নির্বাহী কর্মকর্তাদের নিয়ে জরুরি বৈঠক ডেকেছেন। রোববার জেলা প্রশাসনের সম্মেলন কক্ষে এ বৈঠক অনুষ্ঠিত হবে। ইতিমধ্যে সরকারিভাবে প্রাপ্ত বরাদ্দ ক্ষতিগ্রস্থ এলাকায় বিতরণ করা হচ্ছে।